Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18268

d) a kivilágítás elhagyható, ha az akadály maga világítótorony és a légiforgalmi vizsgálat azt jelzi, hogy a világítótorony saját fénye megfelelő az akadály jelzésére. 6.1.5 Az akadály védelmi felületen túlnyúló állandó rögzített tárgyat el kell látni jelöléssel és ha a futópályát éjszaka is használják, kivilágítással. Megjegyzés: Az akadály védelmi felületre vonatkozó tájékoztatás az 5.3.5 pontban található. 6.1.6 A repülőtér mozgási területén működő gépjárművek és más mozgó tárgyak a légijármű kivételével akadályoknak tekintendők. Ezeket lássák el jelöléssel és ha a gépjárműveket, valamint a repülőteret éjszaka, vagy rossz látási körülmények között is használják, kivilágítással. Kivételt képezhetnek a kizárólag a forgalmi előtéren működő légijármű kiszolgáló járművek és berendezések. 6.1.7 A mozgási területen található emelt szintű (magas) légiforgalmi földi fényeket úgy jelöljék meg, hogy azok nappal feltűnőek legyenek. A mozgási területen levő emelt szintű földi fényekre, vagy magas táblákra ne helyezzenek el akadályvilágítást. 6.1.8 A gurulóút, a forgalmi előtér, vagy légijármű állóhely gurulási nyomvonal középvonalától a 3-1. táblázat 11. vagy 12. oszlopában meghatározott távolságokon belül levő minden akadályt lássanak el jelöléssel és ha a gurulóutat, a forgalmi előtér, vagy légijármű állóhely gurulási nyomvonalat éjszaka is használják, kivilágítással. 6.1.9 Ajánlás — A 4.3.2 pontban jelzett akadályokat lássák el jelöléssel kivilágítással kivéve, hogy a jelölés elhagyható, ha az akadályt nappal, nagy intenzitású akadályfénnyel kivilágítják. 6.1.10 Ajánlás — Egy folyót, völgyet, vagy széles utat átívelő magasfeszültségű távvezetékeket, elektromos, vagy egyéb vezetéket, stb. lássák el jelöléssel továbbá tartószerkezeteiket (oszlopaikat) lássák el jelöléssel és kivilágítással, ha a légiforgalmi vizsgálat azt jelzi, hogy ezek veszélyt jelenthetnek a légijármű számára. A tartószerkezetek megjelölése elhagyható, ha azokat nappal, nagy intenzitású akadályfénnyel kivilágítják. 6.1.11 Ajánlás — Ha megállapították, hogy a távvezeték, egyéb vezeték, stb. megjelölése szükséges, azonban ezekre gyakorlati szempontból nem megfelelő a jelzések elhelyezése, tartószerkezeteiket (oszlopaikat) lássák el „B” típusú, nagy intenzitású akadály világítással. 2007/70/II. szám 6.2 Tárgyak megjelölése Általános rész 6.2.1 Az összes megjelölendő állandó rögzített tárgyat lehetőség szerint el kell látni megfelelő színezéssel, de ha ez gyakorlati szempontból nem lehetséges, azokon vagy azok felett helyezzenek el jelzéseket, vagy zászlókat. Kivételt képeznek azok a tárgyak, amelyek méreteik, alakjuk, vagy színük miatt elég feltűnőek és így megjelölésük más módon nem szükséges. 6.2.2 Az összes mozgó tárgyat megfelelő színezéssel, vagy jelző zászlókkal kell ellátni. Színek használata 6.2.3 Ajánlás — Az alapvetően egyenletes felületű és bármely síkban 4.5 méter, vagy ennél nagyobb kiterjedésű tárgyat olyan módon színezzék, hogy a színek kockákat adjanak. A mintázat 1.5 méternél nem kisebb és 3.0 méternél nem nagyobb négyszögekből álljon úgy, hogy a sötétebbik színű négyszögek a sarkokon helyezkedjenek el. A mintázat színei egymással, valamint a háttérrel kontrasztot alkossanak, megfelelő módon kiemelkedjenek. Használják a narancssárga és fehér ,vagy vörös és fehér színösszeállítást kivéve, ha ezek beleolvadnak a háttérbe (lásd 6-1. ábra). 6.2.4 Ajánlás — A tárgyat váltakozó színű sávokkal színezzék, ha:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes